**Inger Elisabeth Granneman** (11. mai 1930–28. mars 1992) var ein norsk revyskodespelar, songar, musikar og forfattar. Ho var også populær i Sverige. I byrjinga av karrieren sin vart ho kalla «Den syngende husmor fra Lørenskog».

Liv og virke
------------

Som tenåring var Grannemann elev av Robert Riefling. I 1947 debuterte ho på scena, hos Jens Book-Jenssen på Chat Noir, men foreldra hennar kom og henta ho etter nokre få framsyningar.

Granneman var seinare med i ei rekkje radio- og TV-program. Ho medverka også på mange plateinnspelingar, blant anna på Philips (1959–1962), Triola (1962–1964) og Polydor (1965–1969). Frå 1959 var ho tilknytt Chat Noir. I 1960 hadde Granneman stor suksess med songen «Alle venter på sommer», som hadde tekst skriven av Juul Hansen. I 1962 spela ho inn på plate revynummeret «Omatt og omatt», med tekst av Bias Bernhoft og Bjørn Sand. 

Ho deltok fleire gongar i Melodi Grand Prix. I 1964 vann ho og Arne Bendiksen Melodi Grand Prix med songen «Spiral».

Grannemann gjorde seg også merka med imitasjonar, blant anna av kong Olav V og Cornelis Vreeswijk. Granneman vart tildelt Leonardstatuetten i 1986 og Leif Justers ærespris. 

Granneman komponerte også og skreiv tekster til fleire songar og skreiv fleire barnebøker. Den fyrste var *Revefamilien i Vriomskogen* frå 1967. I 1983 gav ho ut sjølvbiografien *Kjære publikum!*

I 1989 gav ho ut kokeboka *God gammeldags mat* saman med sonen Jan Granneman, som var profesjonell kokk. Elisabeth Granneman opplyste i føreordet at ho sjølv hadde drive serveringsstadane «Naustet» i Son og «Skrivargarden» på Stord. Kokeboka fekk terningkast 6 i *VG*.

Granneman var på slutten av livet programleiar, saman med Robert Aschberg, talkshowet *I kveld med Robert Aschberg* på TV3. Sjukdom og dårleg helse generelt gjorde at ho frå hausten 1991 berre opptredde sporadisk i programmet. Ho skulle etter planen returnere for fullt vinteren 1992, men ei hjernebløding i byrjinga av januar forhindra det. Ho leid i tillegg av diabetes, astma, nedsett nyrefunksjon og vatn i lungene. Robert Aschberg laga eit hyllingsprogram om henne like etter at ho døydde i mars 1992, der sjåarane vart presenterte eit utval av klipp med Grannemann som var henta frå serien.

Deltakingar i Melodi Grand Prix
-------------------------------

| År | Tittel | Plassering |
| --- | --- | --- |
| 1960 | «Et sommereventyr» | Fjerdeplass |
| 1964 | «Spiral» | Vinnar\* |
| «God gammel firkantet vals» | Andreplass |
| 1969 | «B.M. Fordomsfri» | Tredjeplass |

\* Arne Bendiksen framførte «Spiral» i Eurovision Song Contest, der han kom på ein åttandeplass.

Diskografi
----------

### Album

* 1972: *Elisabeth Grannemann*
* 1976: *Løvebakken smiler*
* 1976: *Omatt og omatt*
* 1979: *De gamle gode med Arne Bendiksen og Elisabeth Granneman*
* 1980: *Lykkehjulet*

### Utvalde songar

* 1959: «Tenk en mann» (Tekst: Elisabeth Granneman)
* 1959: «You All Come» (Tekst: Elisabeth Granneman)
* 1959: «Toledo» (Tekst og melodi: Elisabeth Granneman)
* 1959: «Kjære Billy» (Tekst og melodi: Elisabeth Granneman)

Filmografi
----------

* 1961: *Sønner av Norge*
* 1962: *Operasjon Løvsprett*
* 1964: *Operasjon Sjøsprøyt* – Rita Rønneman, popsongarinne
* 1965: *Hjelp – vi får leilighet!* (husmorfilm) – kontordame
* 1968: *Mannen som ikke kunne le*
* 1973: *Kofferten* (TV)
* 1985: *Deilig er fjorden!* – Dame på diskotek 1
* 1986: *Hud* – Mora
* 1991: *Måken* – Vertinne
* 1992: *Nordexpressen* – Raggan

Bibliografi
-----------

* 1967 – *Revefamilien i Vriomskogen*, barnebok, illustrert av Grethe Berger
* 1983 – *Kjære publikum!*
* 1989 – *God gammeldags mat*, medforfattar: Jan Granneman

Kjelder
-------

1. 1 2  «Elisabeth Granneman». *Store norske leksikon* (på norsk). 8. mars 2023.
2. ↑  Larsen, Svend Erik Løken. «Elisabeth Granneman». I Helle, Knut. *Norsk biografisk leksikon* (på Norwegian). Oslo: Kunnskapsforlaget. Henta 7. april 2010.  CS1 maint: Unrecognized language (link)
3. ↑  Henriksen, Petter (red.). «Elisabeth Granneman». *Store norske leksikon* (på Norwegian). Oslo: Kunnskapsforlaget. Henta 7. april 2010.  CS1 maint: Unrecognized language (link)
4. 1 2  Larsen, Svend Erik Løken (27. januar 2023). «Elisabeth Granneman». *Norsk biografisk leksikon* (på norsk).
5. ↑  Granneman, Elisabeth; Granneman, Jan; Graff, Finn (1989). *God gammeldags mat*. Gyldendal. ISBN 8205183937.
6. ↑
7. ↑
8. ↑

* *Denne artikkelen bygger på «Elisabeth Grannemann» frå Wikipedia på bokmål, den 14. mars 2023.*

Bakgrunnsstoff
--------------

 Commons har multimedium som gjeld: **Elisabeth Grannemann**

* Elisabeth Grannemann hos Internet Movie Database
* Elisabeth Grannemann hos The Movie Database

|  |  |
| --- | --- |
| Autoritetsdata | 
* Norsk biografisk leksikon
* Store norske leksikon
* VIAF

 |